**Ո Ր Ո Շ ՈՒ Մ**

**Կատարողական վարույթը կասեցնելու մասին**

18.07.2015թ. ք. Երևան

ՀՀ ԱՆ ԴԱՀԿ ծառայության Երևան քաղաքի Կենտրոն և Նորք–Մարաշ բաժնի ավագ հարկադիր կատարող, արդարադատության կապիտան Արտակ Խանոյանս, ուսումնասիրելով 03.10.2014թ. վերսկսված թիվ 01/02-7562/14 կատարողական վարույթի նյութերը

**Պ Ա Ր Զ Ե Ց Ի**

ՀՀ Երևան քաղաքի Կենտրոն և Նորք-Մարաշ վարչական շրջանների ընդհանուր իրավասության դատարանի կողմից 05.09.2014թ. տրված թիվ ԵԿԴ/1474/02/13 կատարողական թերթի համաձայն պետք է

Հաստատել Յուրիկ Նորիկի Մկրտչյանի և Աբել Գավրուշի Կարապետյանի միջև կնքված հաշտության համաձայնությունը հետևյալ բովանդակությամբ.

ՀԱՇՏՈՒԹՅԱՆ ՀԱՄԱՁԱՅՆԱԳԻՐ

A. Կողմերի միջև սույն համաձայնագրի ստորագրման պահին Երևան քաղաքի Կենտրոն և Նորք-Մարաշ վարչական շրջանների ընդհանուր իրավասության դատարանում քննվում է գումարի բռնագանձման պահանջի մասին քաղաքացիական գործը (գործ ԵԿԴ/0271/02/14)  
B. Կողմերի միջև անցկացվել են վեճի կարգավորմանն ուղղված բանակցություններ:  
ՈՒՍՏԻ ԿՈՂՄԵՐԸ, ՈՐՊԵՍ ԲԱՐԻ ԿԱՄՔԻ ԴՐՍԵՎՈՐՈՒՄ, ՀԱՄԱՁԱՅՆՎԵՑԻՆ ԿՆՔԵԼ ՍՈՒՅՆ ՀԱՇՏՈՒԹՅԱՆ ՀԱՄԱՁԱՅՆԱԳԻՐՆ ԸՍՏ ՀԵՏԵՎՅԱԼԻ.

1.Կողմերը փոխադարձաբար ընդունում և հաստատում են, որ.

1.1 Պատասխանողը պարտավորվում է վճարել Հայցվորին 2.175.000 (երկու միլիոն հարյուր յոթանասունհինգ հազար) ՀՀ դրամ, որը կազմում է Կողմերի միջև 27.12.2013թ. կնքված փոխառության պայմանագրով Պատասխանողի պարտքը Հայցվորի նկատմամբ: Հիշյալ պարտքի վճարումը Պատասխանողը պարտավորվում է կատարել մինչև 2015թ. մայիսի 31-ը (վճարման վերջնական ժամկետը) ստորև նշված ժամանակացույցի համաձայն՝

N Վճարվող գումարի չափը (ՀՀ դրամ) Վճարման ժամկետը (մինչև)

6. 200.000 30.08.2014թ.

7. 300.000 30.11.2014թ.

8. 500.000 20.12.2014թ.

9. 1.175.000+43.000 /պետական տուրք/ 31.05.2015թ.

10. Ընդամենը` 2.218.000ՀՀ դրամ

1.2 Պատասխանողի վրա է դրվում նաև ԵԿԴ/0271/02/14 քաղաքացիական գործով պետական տուրքի հայցվորին վճարման պարտավորությունը` համաձայն վերը նշված ժամանակացույցի:  
1.3 Պատասխանողը պարտավորվում է խստորեն պահպանել սույն Հաշտության համաձայնագրի 1.1. ենթակետում նշված վճարման ժամկետները և վերջնաժամկետը:

1.4 Պատասխանողը պարտավորվում է յուրաքանչյուր վճարման ժամկետի կետանցի դեպքում Հայցվորին վճարել ՀՀ քաղաքացիական օրենսգրքի 411-րդ հոդվածով սահմանված տոկոսները:  
2. Եթե Պատասխանողը կամովին չկատարի սույն Հաշտության համաձայնագրով նախատեսված պարտավորությունները, Հաշտության համաձայնությունն ենթակա կլինի կատարման դատական ակտերի հարկադիր կատարման ծառայության միջոցով:

4. Սույն Համաձայնագրով Կողմերը հրաժարվում են սույն քաղաքացիական գործով (գործ

ԵԿԴ/0271/02/14) վերաքննության իրավունքից ՀՀ քաղաքացիական դատավարության

օրենսգրքի 208 հոդվածի 1-ին մասի իմաստով:

5. Կողմերը հաստատում են, որ ծանոթ են հաշտության համաձայնության կնքման և հաստատման դատավարական հետևանքներին, հավաստիացնում են, որ այն չի հակասում իրենց և երրորդ անձանց իրավունքներին և օրինական շահերին և դիմում են դատարանին հաշտության համաձայնությունը հաստատելու և վճռին անհապաղ օրինական ուժ տալու դիմումով:  
Հայցվոր

Պարտապանից բռնագանձել նաև բռնագանձման ենթակա գումարի հինգ տոկոսի չափով գումար որպես կատարողական գործողությունների կատարման ծախս:

Կատարողական գործողությունների ընթացքում պարզվել է, որ պարտապանի գույքը բավարար չէ պահանջատիրոջ (պահանջատերերի) պահանջները բավարարելու համար :

**Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28-րդ հոդվածով և 37-րդ հոդվածի 8-րդ կետով.**

**Ո Ր Ո Շ Ե Ց Ի**

Կասեցնել 03.10.2014թ. վերսկսված թիվ 01/02-7562/14 կատարողական վարույթը 60-օրյա ժամկետով:

**Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.**

**Սույն որոշումը երկու աշխատանքային օրվա ընթացքում հրապարակել** [**www.azdarar.am**](http://www.azdarar.am) **ինտերնետային կայքում.**

**Որոշման պատճենն ուղարկել կողմերին.**

**Որոշումը կարող է բողոքարկվել ՀՀ վարչական դատարան կամ վերադասության կարգով` որոշումը ստանալու օրվանից տասնօրյա ժամկետում:**

**ԱՎԱԳ ՀԱՐԿԱԴԻՐ ԿԱՏԱՐՈՂ` Ա.ԽԱՆՈՅԱՆ**